කිසිදු චෝදනා ගොනු කිරීමකින් තොරව වසර තුනකට අධික කාලයක් රිමාන්ඩ් බන්ධනාගාරයේ රඳවා සිටින පුද්ගලයකු නිදහස් කිරීමට නීතිපතිවරයා තීරණය කර ඇතැයි රජයේ නීතිඥ රජිත පෙරේරා මහතා ශ්‍රේෂ්ඨාධිකරණයට ඊයේ (02 )දන්වා සිටියේය.දුම්මලසූරිය ප්‍රදේශයේ පදිංචිකරුවකු වන එම්. ජී. කරුණාරත්න නැමැති එම පුද්ගලයා නිදහස් කිරීමට අවශ්‍ය ලේඛණ සතියකදී මීගමුව බන්ධනාගාරය වෙත යැවීමට ද රජයේ නීතිඥවරයා එකඟ විය.මෙලෙස තමා බන්ධනාගාර ගත කිරීමට එරෙහිව එම පුද්ගලයා ගොනු කළ මූලික අයිතිවාසිකම් පෙත්සමක් කැඳවූ අවස්ථාවේ දී රජයේ නීතිඥවරයා මේ බව සඳහන් කෙළේය.අගවිනිසුරු ආචාර්ය ශිරාණී බණ්ඩාරනායක , චන්දා ඒකනායක, ප්‍රියසාත් ඩෙප් යන ශ්‍රේෂ්ඨාධිකරණ විනිසුරු මඬුල්ල ඉදිරියෙහි මෙම පෙත්සම කැඳවන ලදී.